section_heading: Pregled
paragraph_text: S krajem karolinške vladavine oko 900., umjetnička je proizvodnja visoke kvalitete u Carstvu uvelike opadala otprilike tri generacije. S krajem 10. stoljeća i pokretom reformi u Clunyju, kao i obnovljenog duha ideje Carstva, umjetnička proizvodnja ponovo oživljava. S prvom sljedećom dinastijom stabilno na vlasti u Njemačkoj pojavljuje se novi predromanički stil: otonska umjetnost, dok u Engleskoj cvate kasna anglo-saska umjetnost nakon što je nestala opasnost vikinških napada.